**ÁRJEGYZŐI MEGÁLLAPODÁS**

**(A Budapesti Értéktőzsde által működtetett piacokon a Növekedési Kötvényprogramban résztvevő eszközök esetén)**

amely létrejött egyrészről az

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*** *(székhely: .; cégjegyzékszám:; nyilvántartja:), mint árjegyző (a továbbiakban: „****Árjegyző****”)*

másrészről a

**Budapesti Értéktőzsde Zártkörűen Működő Részvénytársaság** (székhely: 1054 Budapest, Szabadság tér 7. Platina torony I. ép. IV. emelet; cégjegyzékszám: 01-10-044764; nyilvántartja: a Fővárosi Törvényszék Cégbírósága; a továbbiakban: „**Tőzsde**”)

(együttesen: Felek; bármelyik: Fél) között az alulírott napon és helyen az alábbi feltételekkel

1. **Általános szabályok**
2. Felek kijelentik, hogy jelen megállapodás (a továbbiakban: „Megállapodás”) és ennek keretében az Árjegyző által vállalt árjegyzői tevékenység a Magyar Nemzeti Bank– „Tájékoztatás a Növekedési Kötvényprogram feltételeiről” című – tájékoztatójának (továbbiakban: „Tájékoztató”) 10.g) pontja szerinti Árjegyzői Megállapodásnak (továbbiakban: „Megállapodás”), illetve az Árjegyző részéről Árjegyzői Tevékenységnek (továbbiakban: „Árjegyzés”) minősül.
3. **A Felek jogai és kötelezettségei**

Árjegyző köteles

1. Árjegyzést végezni, azaz a Tájékoztató 10.g) pontjában meghatározott feltételeknek megfelelő limit áras ajánlatokat vagy kétoldalú jegyzéseket beküldenie és fenntartania a Tőzsde kereskedési rendszereiben a Megállapodás 1. számú mellékletében meghatározott pénzügyi eszköz (továbbiakban: „Árjegyzett Instrumentum”) ajánlati könyvében.
2. Az egyes Árjegyzett Instrumentum ajánlati könyvébe beküldött árjegyzői ajánlatait a Megállapodás 2. számú mellékletében meghatározott módon megjelölni a Tőzsde kereskedési rendszereiben. Árjegyző a megjelölést kizárólag az Árjegyzéshez kapcsolódóan alkalmazhatja. Ennek megszegése súlyos szerződésszegésnek minősül. Árjegyző tudomásul veszi, hogy a Tőzsde az Árjegyzői kötelezettségek teljesülésének vizsgálata során (visszamérés) kizárólag a megfelelően megjelölt ajánlatokat veszi figyelembe.
3. Indoklással együtt haladéktalanul értesíteni a Tőzsdét a jelen szerződés VI. rész szerinti – az árjegyzési tevékenységet ellehetetlenítő – Kivételes körülmény bekövetkezése esetén.

A Tőzsde köteles

1. Az Árjegyzővel egyeztetni minden, az Árjegyzett Instrumentum árjegyzésével összefüggő szakmai kérdésben.
2. Az Árjegyzett Instrumentum vonatkozásában biztosítani, hogy az Árjegyző eleget tudjon tenni az ajánlatok megjelölésére vonatkozó kötelezettségének a Tőzsde kereskedései rendszereiben.
3. Az Árjegyzői teljesítést folyamatosan nyomon követni, visszamérni, melyről havonta kimutatást küld az Árjegyzőnek
4. **Árjegyzés visszamérése és díjvisszatérítés**
5. Az Árjegyzői tevékenység teljesítését a Tőzsde minden tárgyhót követő hónap 10. napjáig visszaméri. A Növekedési Kötvényprogramban résztvevő eszközök Árjegyzőinek a Tőzsde nem biztosít díjvisszatérítést az árjegyzési tevékenységért cserében.
6. **Szerződés hatálya**
7. Jelen Megállapodás *20xx. yyy zz.* napján lép hatályba és határozatlan időre jön létre.
8. **Titoktartás**
9. Árjegyző hozzájárul ahhoz, hogy a Tőzsde a Megállapodás alábbi feltételeit, ahol értelmezhető, már a tényleges Árjegyzés megkezdése előtt, illetve folyamatosan nyilvánosságra hozza:
10. az Árjegyző megnevezése;
11. az Árjegyzett Instrumentumok listája;
12. az Árjegyző által vállalt árjegyzői paraméterek (max. ársáv, min. mennyiség, min. teljesítés);
13. az Árjegyzett Instrumentum(ok) havi átlagos ársávja és a teljesítés mértéke;
14. az Árjegyző árjegyzői minőségben adott Árjegyzett Instrumentumban bonyolított forgalma.

A fenti pontban írottakon kívül a Megállapodásban meghatározott feltételek az Árjegyző előzetes hozzájárulása nélkül nem hozhatók nyilvánosságra.

1. **Az Árjegyzési tevékenység szüneteltetése Kivételes körülmények esetén**
2. Kiveteles körülménynek tekintjük amennyiben a következő tényezők közül bármelyik aláássa az Árjegyzőnek a prudens kockázatkezelési gyakorlatok fenntartására való képességét:
3. technikai problémák, például az adatátviteli rendszer vagy valamely, az árjegyzési stratégia végrehajtásához nélkülözhetetlen egyéb rendszer működési zavara
4. a szavatoló tőkével, a letétbe helyezéssel vagy a klíringhez való hozzáféréssel kapcsolatos kockázatkezelési problémák
5. a short ügyletek tilalma következtében a pozíciók fedezésének lehetetlensége
6. az Árjegyzett Instrumentum másodpiacán szélsőségesen kialakult egyoldali piac (eladói vagy vevői), mely során az instrumentum árjegyzésének fenntartása az Árjegyzőnek extrém kockázatkezelési problémákat okoz

Kivételes körülmények fennállása esetén az Árjegyző jogosult az Árjegyzett Instrumentum árjegyzését szüneteltetni amíg a Kivételes körülmények fennállása meg nem szűnik.

1. **Az Árjegyzői Tevékenység megszűnése, kiegészítése, rendkívüli felmondás**
2. Az Árjegyző köteles haladéktalanul a Tőzsde felé jelezni, amennyiben valamely Árjegyzett Instrumentum tekintetében a I. 1. pont szerinti Árjegyzési Tevékenysége megszűnt. Ha valamennyi Árjegyzett Instrumentumra vonatkozóan szűnik meg ezen Árjegyzési Tevékenysége, az értesítés egyben az Árjegyző részéről az Árjegyzői Megállapodás rendes felmondását is jelenti, ez esetben az Árjegyzői Megállapodás az Árjegyző által ezen tevékenysége megszűnésének napjaként megjelölt napon szűnik meg. Amennyiben az Árjegyzési Tevékenység csak egyes, de nem az Árjegyzői Megállapodásban meghatározott valamennyi Árjegyzett Instrumentum vonatkozásában szűnik meg, úgy az értesítés alapján a Felek az Árjegyzői Megállapodást megfelelően módosítják.
3. Amennyiben az Árjegyző az Árjegyzői Megállapodásban meghatározott Árjegyzett Instrumentum túl további Árjegyzett Instrumentumra vonatkozóan kíván Árjegyzési Tevékenységet végezni, úgy erről haladéktalanul köteles a Tőzsdét értesíteni, amely értesítés alapján a Felek az Árjegyzői Megállapodást megfelelően módosítják.
4. A Megállapodás súlyos megszegése miatt, bármelyik Fél a másik Fél súlyos szerződésszegésére hivatkozva írásban, azonnali hatállyal felmondhatja a Megállapodást.
5. Ha a Megállapodás hatálya alatt a Kereskedési Szabályok az Árjegyző feladatait lényegesen megnehezítő módon megváltoznak, vagy egyéb az Árjegyző feladatát lényegesen megnehezítő változás történik a működési feltételekben, a mögöttes piac likviditásában, az Árjegyző írásban, indoklással, azonnali hatállyal felmondhatja a Megállapodást.
6. **Kapcsolattartás**
7. Ellenkező írásbeli kikötés hiányában a Felek között minden, a Megállapodás hatálya alá tartozó értesítés és egyéb levelezés az alább megjelölt kapcsolattartókon keresztül történik:

|  |  |  |
| --- | --- | --- |
|  | **Kereskedés** | **Árjegyzés** |
| **Tőzsde részéről** | *Horváth Valentin**telefon: +36-1-429-6869**E-mail:* *trading@bse.hu* | *Staar Péter**telefon: +36-1-429-6793**E-mail:* *marketmaking@bse.hu* |
| **Árjegyző részéről**  |  |  |

1. A Felek kapcsolattartóik nevét és adatait egyoldalúan módosíthatják a másik Fél értesítésével egyidejűleg. A kapcsolattartás adatainak módosítása a másik Félnek a változásról történő tudomásszerzésétől hatályos. Az értesítés késedelméből vagy elmaradásából eredő következményekért kizárólag a mulasztó Felet terheli a felelősség.
2. **Vegyes rendelkezések**
3. Jelen szerződésre nem alkalmazandók a Tőzsde árjegyzési szabályzatai, azonban Árjegyző köteles bejelenteni a Tőzsdének, amennyiben árjegyzői tevékenysége a Bizottság (EU) 2017/578 felhatalmazáson alapuló rendelete 1. cikkében meghatározott árjegyzésnek minősül, amely esetben Felek jelen szerződést megfelelően módosítják.
4. Jelen szerződésben nem rendezett kérdésekre a Tőzsde által kibocsátott tőzsdei szabályok, így különösen, a Tőzsde Általános Üzletszabályzata valamint „A Budapesti Értéktőzsde Zártkörűen Működő Részvénytársaság Vezérigazgatójának 550/2013. sz. (az azonnali piacon alkalmazott kereskedési paraméterekről szóló) határozata” rendelkezései és a vonatkozó Igazgatósági és vezérigazgatói határozatok, valamint a magyar és az alkalmazandó EU jog az irányadóak, amelyek betartására az Árjegyző a Megállapodás aláírásával kifejezetten kötelezettséget vállal.
5. A Tőzsde jogosult akár az Árjegyzőtől bekért dokumentumok, információ, akár az Árjegyző előzetes értesítése mellett helyszíni ellenőrzéssel is megbizonyosodni az Árjegyző jelen Megállapodásban foglalt kötelezettségeinek szabályszerű betartásáról. A helyszíni ellenőrzést a Tőzsde kérésére az Árjegyző köteles lehetővé tenni, amelynek során a Tőzsde köteles úgy eljárni, hogy az Árjegyző működését szükségtelen mértékben ne zavarja. A helyszíni vizsgálatot a Tőzsde vezérigazgató által kijelölt és megbízólevéllel ellátott személyek végezhetnek. A Tőzsde köteles az ily módon birtokába került információkat fokozott titokvédelmi előírások betartása mellett kezelni. A Tőzsde az adatbekérés, vagy a helyszíni vizsgálat során birtokába került információkat és a helyszíni vizsgálatról készített jelentést – az arra jogosult hatóság kivételével – harmadik személy részére nem adhatja ki.

Jelen Megállapodást a Felek elolvasták, megértették, és mint akaratukkal mindenben egyezőt jóváhagyólag írták alá.

Budapest, 20xx. yyy zz.

|  |  |
| --- | --- |
| –––––––––––––––––––––––––– | –––––––––––––––––––––––––– |
| Tőzsde | *.*Árjegyző |

1. **számú melléklet – Árjegyző által Árjegyzett pénzügyi eszközök**

Eszköz Neve:

Eszköz ISIN kódja:

Piac MIC kódja:

1. **számú mellékét – Árjegyzéshez kapcsolódó ajánlatok jelölése a kereskedési rendszerekben**

*Jelölés módja (Market Maker szerepben – Market Maker számlán - beadott ajánlat)*